Mała Boršć

Mała Boršć ( Kleinförstchen) je wjes  w srjedźišću hornjołužiskeho wokrjesa Budyšin. Słuša wot lěta 1974 k Hodźijskej gmejnje a leži w hornjołužiskich honach 213 metrow nad mórskej hładźinu zapadnje Budyšina. Hač do lěta 1974 bě samostatna gmejna z Dźiwoćicami, Praskowom a Třomi Hwězdami jako wjesne dźěle. Wot lěta 1934 přisłušeše tež Hornja Boršć Małoboršćanskej gmejnje. 

Susodne wjeski su Nowe Błohašecy a Tři Hwězdy na sewjeru, Hornja Boršć na sewjerowuchodźe, Dźiwoćicy na juhu a Praskow na sewjerozapadźe.

 Stawizny 
mini|left|Něhdyši knježi dom w Małej Boršći
Prěnje historiske naspomnjenje jako Parvum Forschin (parvum = „małe“) je z dawkoweho registra klóštra Marijina hwězda lětow 1374/1382. Znajmjeńša z 15. lětstotka bě wjes tež knježe sydło.

W lěće 1884 měješe wjes po Mukowej statistice 135 wobydlerjow, mjez nimi 115 Serbow (85 %). Křesćanscy Małoboršćenjo su přewažnje protestanća, kiž přisłušeja Hodźijskej wosadźe.

Při puću do Praskowa dopomina prosty wopomnjenski kamjeń na ludoweho basnika Pětra Młónka, kotrehož na tutym městnje w februarje 1887 Boža ručka zaja.

 Wosobiny 
 Jan Hejna (1816–91) – wjednik serbskeho burskeho hibanja 1848/49, ludowy basnik

mini|center|upright=1.6|Powětrowy wobraz Małeje Boršće

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Hodźij
Kategorija:Sydlišćo w serbskim sydlenskim rumje
Kategorija:Prěnje naspomnjenje 1374
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1974